ועדת הכספים, כנסת 23, פרוטוקול מספר 71, 2020-06-15 11:00

משה גפני: אנחנו עוברים לתקנות מס ערך מוסף (הוראת תשעה), התשע"ט-2019 (תיקון), התש"ף-2020.

שי דותן: תקנות מע"מ מסדירות מכירה של דלק בשיעור אפס לארגונים בינלאומיים לסיוע.

שי דותן: צריך להבהיר, התקנות לא נותנות פטור חדש של שיעור אפס במע"מ, אלא קובעות שינוי בתהליך.

שי דותן: התקנה במע"מ הקובעת שיעור אפס מוחלת על צו הבלו, המעניק סמכות לשני המנכ"לים - ביטחון ואוצר - להכיר בארגוני הסיוע, ולקבוע את הכמויות המאושרות לרכישה.

משה גפני: מה המצב היום?

משה גפני: מה קורה עם הדבר הזה עכשיו?

משה גפני: מה המצב היום עם המע"מ?

בצלאל סמוטריץ': ארגוני סיוע ל-BDS.

שי דותן: יש לנו דיווחים של כמויות הדלק שנמכרות לארגוני הסיוע בשיעור אפס.

שי דותן: עד לפני שנה וחצי, עד שתוקנה התקנה בפברואר שנה שעברה, היה מנגנון אחר, מנגנון של ועדה לכיסוי מיסים עקיפים.

עודד פורר: אגב, בפברואר התנגדנו ואתם תמכתם.

עודד פורר: גם הבית היהודי.

קטי קטרין שטרית: זה מה שקורה כשלא מודיעים לנו מי הארגונים האלה, כשעושים את זה בחטף.

קטי קטרין שטרית: אני מבטיחה לך שגם על השר כץ עבדו.

קטי קטרין שטרית: הם שיקרו לו.

קטי קטרין שטרית: הוא לא יודע שמדובר בארגוני השמאל שתומכים ב-BDS.

עודד פורר: אני שמח שאתם סוף סוף מתנגדים.

עודד פורר: לפני שנה בדיוק תמכתם בזה.

קטי קטרין שטרית: מי ידע בכלל שמדובר בארגוני שמאל?

קטי קטרין שטרית: ידעת כשהעבירו את זה?

עודד פורר: דיברתי על זה פה בוועדה.

קטי קטרין שטרית: אף אחד לא הציג את הארגונים.

מיקי לוי: גם עכשיו לא מציגים.

עודד פורר: זה היה בכנסת ה-20.

עודד פורר: תראו עכשיו לחברים שלכם שאתם לא כמו הנמושות שאישרו את זה בינואר.

שי דותן: שני המנכ"לים של משרד הביטחון ומשרד האוצר קובעים את הארגונים, את הכמויות ואת סוגי הדלקים שיינתנו בפטור.

שי דותן: התקנה הזאת היא רק מנגנון פרוצדוראלי לתת את שיעור האפס במע"מ.

שי דותן: הפטור שנקבע על ידי המנכ"לים הוא מבלו על דלק, שזה המרכיב הגדול במס.

שי דותן: אנחנו "רוכבים" על הפטור הזה שניתן על ידי המנכ"לים כדי לתת שיעור אפס.

שי דותן: פעם נתנו את הפטור הזה בצורה מסוימת, דרך הוועדה לכיסוי מיסים עקיפים, שזאת ועדה אוצרית.

שי דותן: הוועדה הזאת אמרה: "תקשיבו, זה משהו שהוא שוטף, זה משהו שצריך להסדיר אותו, להשקיף אותו, לסדר אותו בחוק מע"מ ובתקנות".

בצלאל סמוטריץ': למה לתת להם פטור?

שי דותן: שיעור אפס במע"מ לארגונים הבינלאומיים ניתן לארגוני הסיוע מכוח התחייבויות ו/או אמנות ו/או הבנות באמנות שונות שישראל התחייבה עליהן.

שי דותן: זה הבסיס לעניין.

משה גפני: מה יקרה אם לא נאשר את זה?

שי דותן: הארגונים האלה יחויבו במס.

קטי קטרין שטרית: הם יפעלו כמו מד"א וכמו כל הארגונים האחרים.

משה גפני: ואז מה יקרה?

שי דותן: זה אומר שיקוצץ מתקציב הרכישות שלהם 17%.

קטי קטרין שטרית: יקוצץ מהתקציב שקורא לסרבנות, שקורא לרצח של חיילים.

קטי קטרין שטרית: אתה מבין את האבסורד של המדינה הזאת?

משה גפני: מה יקרה אם הם ישלמו מע"מ?

קטי קטרין שטרית: איפה המתאם כשצריך להחזיר את הגופות של החיילים שלנו?

משה גפני: כל מי שהיה בקואליציה פטר את המע"מ בכל מיני דרכים אחרות.

בצלאל סמוטריץ': אני יכול להבטיח לך שלא.

משה גפני: אתה יכול להבטיח עד מחר.

בצלאל סמוטריץ': אני לא הייתי כשהיה דיון כזה.

משה גפני: בנט היה שר הביטחון.

בצלאל סמוטריץ': מה זה קשור לבנט?

בצלאל סמוטריץ': הוא אומר לך שבינואר עשו את זה.

משה גפני: ליברמן היה שר ביטחון, בנט היה שר ביטחון.

עודד פורר: זה לא היה אצלו, זה היה אצל ראש הממשלה.

עודד פורר: בינואר 2019 היינו באופוזיציה.

קטי קטרין שטרית: הפטור הזה לא חדש.

קטי קטרין שטרית: מתברר שהשר שלך כשר ביטחון אישר את זה.

עודד פורר: זה אושר בינואר 2019, כשאנחנו היינו באופוזיציה.

עודד פורר: אני פה בוועדה הצבעתי נגד זה.

קטי קטרין שטרית: השר שלך אישר את זה בעבר, זה לא חדש.

מיכל שיר סגמן: כן ידע, לא ידע, זה לא רלוונטי.

מיכל שיר סגמן: אסור שהדבר הזה יקרה.

מיכל שיר סגמן: אם יש איזו שהיא אפשרות להקל על מישהו, אני מזמינה להקל על אזרחי ישראל.

עודד פורר: אני מציע שתעלה את זה להצבעה.

עודד פורר: יש הסכמה בוועדה.

משה גפני: כמה זמן כבר מחזירים את המע"מ?

שי דותן: פעם היה מנגנון של החזר.

שי דותן: ברגע שזה שיעור אפס לא נדרש החזר.

משה גפני: כמה זמן הוא לא נגבה?

בצלאל סמוטריץ': הוא הסביר לך שלפני כן היה מנגנון חשאי באיזו ועדה אוצרית שאף אחד לא ידע ממנה, אבל אז אמרו שצריך לעשות את זה שקוף.

בצלאל סמוטריץ': אנחנו מבקשים להוריד את זה מסדר היום.

מיקי לוי: ההסדר הוא טכני.

מיקי לוי: אם הוא קנה מיטה ב-100 שקל כדי לתת אותה, הוא לא גובה 117.

בצלאל סמוטריץ': מ"יד שרה" כן גובים את המע"מ.

מיקי לוי: עזוב, זה ויכוח אחר.

בצלאל סמוטריץ': מה זה "עזוב"?

בצלאל סמוטריץ': אתה עוזר לארגונים שהם שונאי ישראל?

משה גפני: כבר הרבה שנים שמתאם הפעולות בשטחים לא משלם את המע"מ על הדלק הזה.

ניר ברקת: לא תקין.

עודד פורר: באוקטובר 2018, שר הביטחון ליברמן הורה להפסיק את העברת הדלק לרצועה בניגוד לעמדת בכירי מערכת הביטחון.

עודד פורר: שלא יספרו סיפורים.

עודד פורר: בינואר 2019 הצבעתי נגד הבקשה הזאת.

משה גפני: האם במשך כל השנים האלו לא שילמו מע"מ?

שי דותן: הוועדה התכנסה חודש בחודשו והשיבה את הכסף לארגונים.

משה גפני: כמה זמן זה נמשך?

שי דותן: הרבה שנים.

משה גפני: כשהיו הרבה שרי ביטחון בדרך.

שי דותן: צריך להבהיר שזה לא רק ארגונים שמזרימים דלק ליהודה, שומרון ועזה, אלא גם ארגונים כמו הכנסייה המיטראנית וכל מיני ארגונים אחרים.

ניר ברקת: אני מציע לתחקר טיפה.

בצלאל סמוטריץ': המתאם עובד אצל הפלסטינים, לא אצלנו, כבר הרבה מאוד שנים.

בצלאל סמוטריץ': הוא רוצה להשיג שקט תעשייתי.

מיקי לוי: המתאם לא עובד אצל הפלסטינים.

עודד פורר: בצלאל, אני מוחה על דבריך.

אלעד גורן: כפי שאתם כבר יודעים, הרקע או הטריגר לדיון זה הניסיון של מערכת הביטחון, בהנחיית ראש הממשלה, לנסות ולייצב את המציאות הביטחונית ברצועת עזה.

אלעד גורן: אני מניח שלפורום המכובד הזה לא צריך להסביר מעבר לכך, בטח לא בפלטפורמה הזאת.

אלעד גורן: אחד המהלכים שאנחנו מקיימים כדי לנסות ולייצב את המציאות הביטחונית הוא לתמוך בתהליכים שהאו"ם מבצע.

אלעד גורן: אחד הרכיבים בתוך העניין הזה הוא להכניס דלקים בתחנת הכוח ברצועה, לייצר רציפות במערכת החשמל, רציפות שתומכת במערכות אזרחיות חיוניות כמו מערכות בריאות, מתקני טיהור שפכים.

אלעד גורן: כמובן שהדברים קשורים אחד לשני.

אלעד גורן: האו"ם בחר באחד המנגנונים שלו כדי לרכוש מחברה בישראל.

אלעד גורן: אותו מנגנון מוביל את הדלק מתחנת הדלק עד לתחנת הכוח, שם הוא מוודא שמשתמשים בדלקים לשם הייעוד שלהם.

אלעד גורן: זה הבסיס לפטור שמבקשים.

בצלאל סמוטריץ': יש הרבה מאוד ארגונים אחרים שלא קשורים לחשמל.

עודד פורר: ציינת שמדובר באיזו שהיא פעילות שאתם מבצעים יחד עם ארגון האומות המאוחדות, מתוך רצון לשתף פעולה עם הארגונים הבינלאומיים.

עודד פורר: הדר גולדין נחטף בזמן הפסקת אש שהוכרזה על ידי ארגון האו"ם.

עודד פורר: האם בדיונים שלכם מול ארגון האומות המאוחדות, כשהוא מבקש את ההקלות האלו לאותם ארגונים, התניתם את ההקלות במתן מידע, במתן פרטים הומניטריים שנוגעים לעניין חטיפתו של הדר גולדין?

עודד פורר: האם זה עומד מול זה בדיונים?

בצלאל סמוטריץ': אחד הארגונים הוא דיאקוניה – ארגון סיוע כנסייתי שוודי במימון ממשלת שוודיה, מגדיר את עצמו כשותף לארגונים קיצוניים כמו הארגונים האנטישמיים בדיל, סביל, ארגון אל-מיזאן שיש לו קשרים לחזית העממית.

בצלאל סמוטריץ': ארגון נוסף הוא ועד מרכז מוניטין – מוביל סיורי למידה לישראל, ומקיים מפגשי למידה עם ארגונים קיצוניים.

בצלאל סמוטריץ': כלל הארגונים האלה משתפים פעלה עם ה-BDS נגד מדינת ישראל, עם העמדת חיילי צה"ל לבית הדין הלאומי בהאג.

בצלאל סמוטריץ': גם אם בהיסטוריה כולנו חטאנו, שערי תשובה לא ננעלו.

בצלאל סמוטריץ': מדינה מתוקנת לא עוזרת ומאכילה את היד שיורה בה באותו רגע.

בצלאל סמוטריץ': אני כבר לא מדבר על הרשות הפלסטינית שמפסיקה את התיאום הביטחוני עם מדינת ישראל, שמטילה היום סנקציות על אזרחיה, לא משלמת וכו', כדי להסית אותם.

משה גפני: לכן אתה נגד.

בצלאל סמוטריץ': אני לא רק נגד.

בצלאל סמוטריץ': אני בטוח שגם אתה נגד.

בצלאל סמוטריץ': אני דורש מכולם להוריד את האיוולת הזאת מסדר היום.

בצלאל סמוטריץ': כדי שזדונות יהפכו לזכויות, בואו נעביר תקנה שמשלשת להם את המע"מ שהם יצטרכו לשלם, כך נוכל לממן בקצת את הנזקים שהחברים האלה עושים למדינת ישראל ולכלכלתה.

בצלאל סמוטריץ': אין לזה שום קשר לחברת החשמל בעזה.

בצלאל סמוטריץ': אם רוצים לתת פטור לחברת החשמל בעזה, זה דבר אחד, ואני גם לזה אתנגד.

בצלאל סמוטריץ': הרי חברת החשמל הישראלית משלמת מע"מ על כל מה שהיא קונה, וגם אזרחי ישראל משלמים את זה.

בצלאל סמוטריץ': אנחנו צריכים לתת מחירים זולים לעזתים שמחזיקים היום וסוחרים בגופות חיילנו?

משה גפני: אלעד, מה יקרה אם אנחנו לא נאשר?

אלעד גורן: אנחנו מדברים על ארגון או"ם, אנחנו לא מדברים על כל הארגונים שנמנו כרגע.

קטי קטרין שטרית: יש רשימה מאוד גדולה.

בצלאל סמוטריץ': בתקנות כתוב שכל מי שמנכ"לי ביטחון ואוצר מכירים בהם כארגוני סיוע.

בצלאל סמוטריץ': כרגע יש תשעה ארגונים מוכרים.

בצלאל סמוטריץ': אוטומטית התקנה הזאת חלה על כולם.

קטי קטרין שטרית: אתה מציג לנו ארגונים תחת הכיסוי של האו"ם.

מיקי לוי: הוא מציג אחד.

קטי קטרין שטרית: הוא מבקש חבילה.

קטי קטרין שטרית: האם אתה מוכן להוריד את כל השאר?

בצלאל סמוטריץ': זה לא בסמכותו.

בצלאל סמוטריץ': זה מנכ"לי האוצר והביטחון.

קטי קטרין שטרית: המתאם ממליץ לאיזה ארגונים לסייע.

עודד פורר: השר לא חייב לקבל את ההמלצה.

קטי קטרין שטרית: השר לא מקבל את רשימת הארגונים.

משה גפני: על פי בקשת רכז הקואליציה יש דברים שצריך עוד לברר.

משה גפני: אני דוחה את ההצבעה.

משה גפני: תודה רבה, הישיבה נעולה.